钦定古今图书集成/理学汇编/学行典/第068卷 > 朱子全书 > 《论王安石邪说疏》杨时
## 钦定古今图书集成/理学汇编/学行典/第068卷 > 朱子全书 > 《论王安石邪说疏》杨时

“蔡京用事二十馀年，蠹国害民，几危宗社，人所切齿，
而论其罪者，莫知其所本也。盖京以继述神宗为名，
实挟王安石以图身利，故推尊安石，加以王爵，配餐
孔子庙庭。今日之祸，实安石有以启之。”谨按安石挟
管、商之术，饰《六艺》以文奸言，变乱祖宗法度，当时司
马光已言其为害。

当见于数十年之后。今日之事。若

合符契。其著为邪说，以涂学者耳目，而败坏其心术
者，不可缕数，姑即一二事明之。昔神宗尝称美汉文
惜百金以罢露台，安石乃言：“陛下若能以尧舜之道
治天下，虽竭天下以自奉不为过。”守财之言非正理。
曾不知尧舜茅茨土阶，禹曰“克俭于家”，则竭天下以
自奉者，必非尧舜之道。其后王黼以应奉花石之事
竭天下之力，号为享上，实安石有以倡之也。释《凫鹥
守成》之诗于末章，则谓以道守成者，役使群众，泰而
不为骄；宰制万物，费而不为侈，孰弊弊然以爱为事。
诗之所言，正谓能持盈则神祇祖考安乐之而无后
艰尔。自古释之者，未有泰而不为骄，费而不为侈之
说也。安石独倡为之说，以启人主之“侈心。后蔡京辈
轻费妄用，以侈靡为事，安石邪说之害如此。伏望追
夺王爵，明诏中外，毁去配享之像，使邪说淫辞不为
学者之惑。”